आरएस इंडिया ने स्थापित किया 994 किलोवॉट पीक क्षमता का सौर ऊर्जा संयंत्र - Karobar Today
Home Feature Local News आरएस इंडिया ने स्थापित किया 994 किलोवॉट पीक क्षमता का सौर ऊर्जा संयंत्र
जयपुर। राजेंद्र और उर्सूला जोशी (आरयूजे) ग्रुप की कंपनी आरएस इंडिया ने महिंद्रा सेज, जयपुर में अपनी फैक्टरी में सौर ऊर्जा संयंत्र स्थापित किया है। आरएस इंडिया में स्थापित इस संयंत्र की क्षमता 994 किलोवॉट पीक है और यह हर महीने 87,000 केडब्ल्यूएच से अधिक ऊर्जा उत्पन्न करेगा। इस संयंत्र से उत्पन्न बिजली का इस्तेमाल आरएस इंडिया के सभी विभागों में किया जाएगा। सौर ऊर्जा संयंत्र की स्थापना दो चरणों में की गई है। 628 किलोवॉट पीक के पहले चरण में 3,94,00,000 रुपए की लागत आई, जबकि 367 किलोवॉट पीक के दूसरे चरण की स्थापना में 1,81,00,000 रुपए व्यय हुए हैं।
आरएस इंडिया के एमडी जयंत जोशी कहते हैं, ‘‘ सौर ऊर्जा संयंत्र स्थापित करना पर्यावरण की रक्षा की दिशा में उठाया गया एक छोटा-सा कदम है। हम सब जानते हैं कि औद्योगिक अपशिष्ट पर्यावरण पर प्रतिकूल प्रभाव डालता है और हमारा मानना है कि मौजूदा दौर में यही वो समय है, जब सभी उद्योगों को पर्यावरण की रक्षा करने और जलवायु परिवर्तन को रोकने के लिए अपनी भूमिका निभाने का प्रयास करना चाहिए। आनाकानी करने के बजाय, कंपनियों को कदम उठाना चाहिए और उपाय करना शुरू करना चाहिए, हम तेजी से खतरे की तरफ बढ रहे हैं। बिजली की बर्बादी को बचाने और प्राकृतिक तरीके से बिजली बनाने के लिए आरएस इंडिया ने अपनी फैक्टरी में सौर ऊर्जा संयंत्र स्थापित किया है। हम जो बिजली बचा रहे हैं, उसे हमने हमने राजस्थान सरकार को भी मुहैया कराना शुरू कर दिया है।‘‘